Arne Strøm

Arne Torolf Strøm (1901–1972) var en norsk telegrafmann og Arbeiderparti–politiker fra Lillestrøm. Han var stortingsrepresentant for Akershus i fire perioder 1945–1961. 

Strøm var midt på 1920-tallet aktiv i Norges Socialdemokratiske Arbeiderpartis ungdomsorganisasjon Norges sosialistiske ungdomsforbund. I 1926 ble han valgt til formann i NSU, og året etter ledet han organisasjonen under samlingsbestrebelsene mellom NSU og Arbeiderpartiets ungdomsorganisasjon Venstrekommunistisk Ungdomsfylking. Da NSU og VKU gikk sammen i Arbeidernes Ungdomsfylking ble Strøm nestleder i den nye organisasjonen. Nestledervervet i AUF hadde han til 1931.

Strøm var formann i Telegrafmennenes Landsforbund og satt i hovedstyret i Telegraf- og Telefonforbundet. Fra 1929 var han også redaktør av Telegrafbladet. Han jobbet som fullmektig på Lillestrøm fra 1931.

Under krigen ble han arrestert og 28. februar 1943 satt på Grini. Derfra ble han 29. juli samme året overført til Tyskland og Sachsenhausen, der han satt som fange nr 69521 til krigens slutt.Side 648. Kristian Ottosen: Nordmenn i fangenskap 1940-1945, Universitetsforlaget, Oslo 2004 I krigens siste dager var Strøm blant de sentrale AP-lederne som i Neuengamme forhandlet med ledende NKP-ere om sammenslåing av NKP og DNA til ett parti. Blant fangene ble det enighet,Side 461: Tore Pryser: Klassen og nasjonen, Arbeiderbevegelsens historie bind 4, Tiden oslo 1988 men etterkrigstidens realitet ble en annen. 

Strøm var visepresident i Lagtinget fra 1958 til 1961.

 Referanser 

 Eksterne lenker 



Kategori:Stortingsrepresentanter 1945–1949
Kategori:Stortingsrepresentanter 1950–1953
Kategori:Stortingsrepresentanter 1954–1957
Kategori:Stortingsrepresentanter 1958–1961
Kategori:Personer fra Oslo
Kategori:Norske konsentrasjonsleirfanger under andre verdenskrig
Kategori:Fanger i Sachsenhausen
Kategori:Fanger i Neuengamme